《吴翰林南夫借少宰吴公宅次南夫韵》
明代·王云凤

幽亭危处读书庵，月白风清好纵谈。竹石暂留凭客赏，乾坤同寄欲谁惭。

地偏巳觉离亭外，调古时闻起巷南。我拟借游应不惜，春忙曾未卜东骖。

作者简介：（1465—1517）明山西和顺人，字应韶，号虎谷。成化二十年进士。授礼部主事。劾太监李广，下狱，降知州。后升陕西提学佥事，历副使、按察使，召为国子祭酒，以右佥都御史巡抚宣府。与王琼、乔宇同科中进士，号称河东三凤。